**KÖZREMŰKÖDŐI KERETSZERZŐDÉS**

**(tervezet)**

mely létrejött egyrészről a **Csongrád Megyei Egészségügyi Ellátó Központ Hódmezővásárhely-Makó** (Hódmezővásárhely, Dr. Imre József u. 2. adószáma: 15355038-2-06, ÁHTI azonosító: 751395, képviseli: Dr. Kallai Árpád Főigazgató) mint megbízó (továbbiakban Megbízó)

másrészről a **\_\_\_\_\_\_\_\_\_\_\_\_\_\_\_\_\_\_\_\_\_** (székhely: ……………………., képv: ……………………….., cégjegyzékszám: …………………………., adószám: …………………; bankszámlaszám: ....................................................……………………) mint közreműködő (a továbbiakban: **Közreműködő**) között az alulírott helyen és időben, az alábbi feltételek mellett:

**PREAMBULUM**

Megbízó közbeszerzési eljárást folyatott le a 2015. évi CXLIII törvény (továbbiakban Kbt.) III. része szerint „*Dialízis állomás működtetése a Csongrád Megyei Egészségügyi Ellátó Központ Hódmezővásárhely-Makó intézményben*” tárgyban 2017. évben.

A közbeszerzési eljárás során annak nyertese a Közreműködő lett azzal, hogy a felek rögzítik, hogy az eljárásban részajánlat-tételi lehetőség nem volt.

A fentiek alapján a felek az alábbi keretszerződést (továbbiakban: szerződés) kötik.

Megrendelő rögzíti, hogy a Ptk. 8:1.§ (1) bekezdés 7. pontja alapján szerződő hatóságnak minősül.

1. **A szerződés tárgya, mennyisége**
2. Megbízó megbízza a Közreműködőt, hogy a közbeszerzési eljárás iratanyaga, jelen szerződés és a hatályos jogszabályok szerinti tartalommal – továbbá a mindenkori megbízói igények szerinti számban, de legfeljebb a Megbízó mindenkori területi ellátási kötelezettsége szerinti mértékben - dialízis-állomás működtetésével.
3. Közreműködőnek a fenti feladatait a jelen szerződés és a közbeszerzési eljárás iratanyaga, továbbá a hatályos jogszabályok, irányelvek, szakmai protokollok, továbbá Megbízó utasításai és szabályzatai, továbbá a biztonságos betegellátás követelménye szerint kell ellátnia az Eü. tv-ben továbbá jelen szerződésben meghatározott felelősséggel.
4. A közreműködő az egészségügyi szolgáltatást a Megbízó működési engedélyében foglaltaknak megfelelően, az ott meghatározott feltételekkel a közreműködőt igénybevevő egészségügyi szolgáltató, tehát Megbízó nevében nyújtja, Megbízó……………... számú ÁNTSZ működési engedélyében meghatározottak szerint.

A szakmai-szervezeti egység neve:

Szakmakód:

Telephely: 6800 Hódmezővásárhely, Dr. Imre József u. 2.

Szervezeti egység azonosító:

Rendelési idő:

1. Megbízó a közbeszerzési eljárásban tájékoztató jelleggel megadta az előző évi (2016) teljesítményadatokat, mely szerint a kezelésszám az alábbiak szerint alakul:
	1. Heamodialízis: 6500
	2. Peritoniális dialízis: 5000
	3. Dialízis állomás által preventív ellátásban részesülő betegek száma: 1200
2. Felek rögzítik, hogy a fenti kezelésszám a 2016. évi irányadó adatokat tartalmazza, a mindenkori tényleges mennyiség a területi ellátási kötelezettség körébe tartozó tényleges betegszám szerint alakul, melyet Közreműködő tudomásul vesz.
3. Felek rögzítik, hogy Közreműködő tevékenységét az egészségügyi tevékenység végzésének egyes kérdéseiről szóló 2003. évi LXXXIV. törvény (továbbiakban: Eütev.) vonatkozó rendelkezései szerint társas egészségügyi vállalkozásként, továbbá az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Kormányrendelet (továbbiakban: Kormányrendelet) 12. §-a alapján közreműködőként látja el.
4. A Közreműködő a megbízást jelen szerződésben foglalt feltételekkel elfogadja.
5. Közreműködő kijelenti, hogy a teljesítés során eljáró személyek érvényes működési engedéllyel szerepelnek az egészségügyi szakképesítést szerzett személyek alapnyilvántartásában, az egészségügyi dolgozók működési nyilvántartásában, valamint mindenkori egészségi állapotuk alapján alkalmasak a jelen szerződésben foglaltak teljesítésére, továbbá biztosítja hogy a szerződés hatálya alatt ezen feltétel fennálljon a tevékenységet végzők vonatkozásában.
6. Közreműködő kijelenti, hogy a teljesítés során eljáró személyek a tevékenység végzéséhez szükséges szakképesítéssel és gyakorlattal rendelkeznek, továbbá folyamatosan rendelkezni fognak, továbbá, hogy a szerződés időbeli hatálya alatt és folyamatosan teljesítik a szakképesítésre vonatkozó továbbképzési kötelezettségeiket.
7. Közreműködő kijelenti, hogy hatályos működési engedéllyel, valamint érvényes egészségügyi szakmai felelősségbiztosítással rendelkezik, mely okiratok fénymásolatát a jelen szerződés aláírásával egyidejűleg Megbízónak átadja. Vállalja, hogy a felelősségbiztosítás hatályát a szerződés időbeli hatálya alatt fenntartja. Ennek minősül az az eset is, amennyiben a korábbi felelősségbiztosítás megszűnésének napján legalább a korábbi biztosításnak és a közbeszerzési eljárásban meghatározottaknak megfelelő biztosítással rendelkezik és ezt a Megbízónak bemutatja.
8. Felek rögzítik, hogy a Közreműködőnek a teljesítés megkezdésekor legalább 11 db (új, korábban még nem használt), a közbeszerzési eljárás iratanyagában (műszaki leírásban) meghatározott paramétereknek megfelelő heamodialízis készüléket kell a teljesítés helyén üzembe állítania, és ezen eszközökket (vagy csere esetén ezen eszközöknek megfelelő vagy jobb technikai jellemzőjű készülékekket) kell a teljesítés helyén üzemeltetnie, súlyos szerződésszegés terhe mellett. Felek rögzítik, hogy már 1 db. fenti készülék vonatkozásában történő szerződésszegést (ide nem értve a javítás, vagy karbantartás esetét) is megalapozza a súlyos szerződésszegést.
9. Közreműködő kijelenti és szavatol azért, hogy a teljesítés során eljáró személyek esetében a többfajta jogviszony keretében végzett egészségügyi tevékenységének időtartama a 2003. évi LXXXIV. törvény 5. §. (5) bekezdésében foglalt korlátot nem haladja meg.
10. **A szerződés tartalma, a felek jogai és kötelezettségei I.**
11. Felek a teljesítés helyével kapcsolatosan az alábbiakat rögzítik:
	1. Területi ellátási kötelezettsége megegyezik Megbízó ellátási kötelezettségével.
	2. A feladatellátás helyszíne: 6800 Hódmezővásárhely, Dr. Imre József u. 2.
12. Közreműködő köteles a Megbízó többi betegellátó osztályával együttműködve a dialízis tevékenységet végző állomástól is elvárt követelmény szerinti minden rászoruló beteg folyamatos korszerű ellátására, a vesebetegek és gondozottak részére komplex ellátás biztosítására, életminőségük, szociális helyzetük javítására.
13. Személyi és tárgyi feltételek vonatkozásában a 60/2003 (X.20.) ESZCSM rendelet által meghatározottak az irányadók.
14. Közreműködő kötelezettsége a tárgyi feltételek biztosítása az alkalmazott szakmai irányelveknek megfelelően.
15. Közreműködő kötelezettsége különösen a tárgyi feltételek biztosítása körében:
	* 1. víz előkészítő rendszer működtetése, folyamatos vízminőség vizsgálat az ÁNTSZ előírásainak megfelelően
		2. Dializáló gépek folyamatos karbantartása, javítása, felújítása esetleges cseréje, fejlesztése
		3. Mobil dialízis és mobil vízelőkészítő berendezés gép folyamatos üzemeltetése, karbantartása a ITO-n szükséges mobil dialízis kezelés szüksége szerint
		4. Dialízis egyéb egyszer használatos eszközeinek biztosítása: dializáló szerelékek, infúziós oldatok, dializáló kanülök, (ideiglenes és tartós) biztosítása, valamint védőeszközök (kesztyű, védőszemüveg) és kötszerek biztosítása.
16. Közreműködő kötelezettsége a szükséges személyi feltételek teljeskörű biztosítása, melynek részletes leírását a közbeszerzési műszaki leírás tartalmazza.
17. A dialízis minőségi feltételeinek biztosítása és megőrzése ISO 9001, MNT és 60/2003. (X.20.) ESZCSM rendeletben foglaltak alapján kell, hogy történjen, melynek részletes leírását a közbeszerzési műszaki leírás tartalmazza részletesen.
18. A fenti kötelezettségek teljes költségét tartalmazza az ellenszolgáltatás.
19. Közreműködő köteles együttműködni Megbízóval az egészségbiztosítási szerv által végzett ellenőrzések során.
20. Felek a keretszerződés vonatkozásában rögzítik, hogy a Megbízó általi – a keretösszeg terhére történő – igénybevételnek minősül a fentiek szerinti betegellátás.
21. Felek rögzítik, hogy a szolgáltatás teljesítése során – annak teljes tényleges időtartamában - Közreműködő az alábbi szakszemélyzet biztosítására köteles azzal, hogy egy személy csak egy pozíciót tölthet be:
	1. 1 fő nefrológus szakorvos,
	2. 2 fő szakápoló,
	3. 1 fő nefrológiai szakápoló
22. Közreműködő kötelezettsége a fenti személyzet adatainak előzetes bejelentése a szerződéskötéskor, ill. az esetleges változást megelőzően legalább …... nappal, csatolva minden olyan okiratot, melyből a teljesítésben való jogszerű részvétel aggálymentesen megállapítható. Ezen iratok benyújtásáig az adott személy a teljesítésben nem vehet részt.
23. Megbízó jogosult bármely, a teljesítésben részt vevő személy leváltására utasítani a Közreműködőt, ha az érintett:
	1. a teljesítéshez szükséges bármely feltétellel már nem rendelkezik,
	2. vele szemben egy naptári hónapon belül a szakmai tevékenységével kapcsolatosan legalább … alkalommal a betegektől vagy hozzátartozóktól alaposnak minősített negatív tartalmú bejelentés érkezik,
	3. tevékenységével vagy mulasztásával (további) megbetegedést, vagy halált okoz.
24. Közreműködő a fenti bejelentést követően haladéktalanul köteles az érintett személyt lecserélni. Ennek elmaradása súlyos szerződésszegésnek minősül.
25. Felek rögzítik, hogy a fentiekben leírt kötelezettségek bármelyikének Közreműködő általi megsértése – tekintettel a szolgáltatás jellegére – súlyos szerződésszegésnek minősül.
26. **A szerződés tartalma, a felek jogai és kötelezettségei II.**
27. A Közreműködő és a Megbízó között jelen szerződéssel bérleti jogviszony jön létre a jelen szerződés 1. sz. mellékletében meghatározott ingatlanra a jelen szerződés megszűnéséig
28. Közreműködő jogosult a mellékletben meghatározott helyiséget kizárólagosan, illetve az ahhoz kapcsolódó szociális és egyéb helyiségeket időben nem megosztottan harmadik személyekkel együtt birtokolni és használni.
29. Közreműködő köteles a bérlet tárgyait rendeltetésszerűen használni, továbbá biztosítani azok folyamatos, rendeltetésszerű állapotban tartását, karbantartását, javíttatását (megfelelő a gyártói előírásoknak megfelelő szakemberekkel.)
30. Közreműködő a bérlet tárgyait albérletbe, vagy harmadik személy birtokába, használatába nem adhatja, ide nem értve a szolgáltatásban közreműködőket.
31. Közreműködő köteles biztosítani, hogy a Megbízó bármikor – működési időben - ellenőrizhesse az ingatlan állapotát. Továbbá köteles a Közreműködő a Megbízó éves vagy eseti leltározásában közreműködni.
32. Közreműködő felel a fentiek túl is a bérlet tárgyában bekövetkezett bármiféle – a rendes amortizáción túli – károsodásért.
33. Felek rögzítik, hogy a közreműködő a bérlet ellenértékeként bérleti díj fizetésére köteles, melynek mértéke: (Ft/hó/m2) ……………
34. A bérleti díjat a Közreműködő tárgyhónapra előre, a tárgyhó 10. napjáig kiállított számla alapján 15 napos fizetési határidővel köteles a Megbízó felé hiánytalanul megfizetni, késedelmi kamat terhe mellett.
35. A bérleti díj évente (április 1. napjával) a tárgyévet megelőző évre a KSH által közzétett általános inflációs rátával automatikusan megemelkedik. Felek ezt a Kbt. 141.§ (4) bek. a) pontja szerinti esetkörként értelmezik.
36. Felek rögzítik, hogy a bérelt ingatlan birtoklásával, használatával felmerülő közüzemi költségeket (termálvíz használata, villamos energia, telefon, illetve egyéb költségek) a Bérlő, azaz Közreműködő viseli. Az elszámolás alapját az almérők által mért, és fogyasztott mennyiségek képezik, amelyről a Megbízó minden hónapban számlát állít ki, ezáltal a közüzemi költségek közvetlenül kerülnek megfizetésre Megbízó részére a Közreműködő által, amelyet a Közreműködő köteles a számla kézhezvételétől számított 30 naptári napon belül megfizetni.
37. Közreműködő tudomásul veszi, hogy jelen szerződés lejártát követően, amennyiben a Megbízó által az egészségügyi tevékenység elvégzéséhez szükséges, birtokába bocsátott ingatlant jogcím nélkül továbbra is birtokában tartja, úgy időarányosan a bérleti díj kétszeres összegének megfelelő díjat köteles megfizetni, továbbá alkalmazandó a jelen szerződés VI.8. pontja.
38. A Közreműködő tudomásul veszi, hogy a Megbízó vagyonkezelése alatt álló vagyonelemekbe történő bármilyen beépítés, átalakítás, hozzáépítés:
39. kizárólag a Megbízó /illetve a Fenntartó/ előzetes írásos engedélyezésével történhet
40. a Kórházi vagyonelemek tulajdonjogában változást nem eredményezhet, kifejezetten nem hozhat létre tulajdon közösséget vagy bármilyen tulajdonjog igényt a Közreműködő részéről.
41. A Közreműködő tudomásul veszi, hogy a jelen szerződés bármilyen okból történő megszűnése esetére a Közreműködőt elszámolási igény-térítés nem illeti meg.
42. Fenti pontra a Közreműködőre, mint bérlőre vonatkozó szabályok bármelyikének megsértése a jelen szerződés egésze vonatkozásában súlyos szerződésszegésnek minősül
43. **A Közreműködő díjazása, fizetési feltételek**
44. A Közreműködő az általa elvégzett szolgáltatás teljesítéséért díjazásra jogosult a keretösszeg erejéig, melynek mértéke: 2.240.000.000,- Ft A díjazás magában foglal valamennyi díjat és költséget, így Közreműködő további díjazást, költségtérítést, egyéb jogcímen fizetést nem igényelhet, kivéve ha jelen szerződés eltérően rendelkezik.
45. Felek a Közreműködő által végzett tevékenység ellenszolgáltatását az alábbiakban határozzák meg:
46. Megbízó által a szolgáltatásért fizetendő díj összege (a havi teljesítmény alapján visszaigazolt és kifizetett NEAK finanszírozás …. %-a): ………………………..%Az NEAK finanszírozás alatt a mindenkori – tárgyi kezelésekre vonatkozó visszaigazolt és kifizetett – finanszírozást kell érteni, azzal, hogy annak változása a Kbt. 141.§ (4) bek. a) pontja szerinti esetnek minősül.
47. Megbízó előleget nem fizet.
48. Megbízott az ellenszolgáltatást saját forrásból (NEAK által biztosított finanszírozás) biztosítja.
49. Az elszámolás, az ajánlattétel, a jelen szerződés, számlázás és a kifizetések pénzneme: magyar forint (HUF).
50. A számlában szereplő ellenszolgáltatást Megbízó az igazolt szerződésszerű teljesítést követően utólag a Kbt. 135. § (1), (5)-(6) bekezdései, továbbá a Ptk. 6:130.§ (1)-(2) bek. szerint, a számla kézhezvételétől számított 60 napos fizetési határidejű átutalással forintban (HUF) teljesíti, figyelemmel a kötelező egészségbiztosítás ellátásairól szóló 1997. évi LXXXIII. törvény 9/A.§-ában foglaltakra .
51. Megbízó a kifizetés során az Adózás rendjéről szóló 2003. évi XCII. törvény (a továbbiakban: Art.) 36/A. §-ában foglaltakat teljes körben alkalmazza.
52. Késedelmes fizetés esetén Megbízó a Ptk.-ban meghatározott (6:155. §) mértékű és a késedelem időtartamához igazodó késedelmi kamatot, valamint a külön jogszabályban meghatározott behajtási költségátalányt fizet.
53. Felek rögzítik, hogy fizetési kötelezettséget csak a jelen szerződésnek és a hatályos jogszabályoknak mindenben megfelelő számla és mellékleteinek Megbízó általi kézhezvétele keletkeztet.
54. **Szerződésszegés**
55. Közreműködő meghiúsulási kötbért köteles fizetni, amennyiben a szerződés teljesítése meghiúsul olyan okból, amelyért felelős (Ptk. 6:186.§) A meghiúsulási kötbér mértéke a NEAK által biztosított utolsó 6 havi (átlagos teljesítést alapul véve) finanszírozás teljes összege azzal, hogy amennyiben a NEAK finanszírozás a vizsgált időszakban azért csökkent, mert Közreműködő nem szerződésszerűen teljesített vagy a szerződés hatálybalépésétől még nem telt el 6 hónap, akkor a szerződéskötést megelőző 6 naptári hónap adatai és az arra a meghiúsulás időpontjában hatályos finanszírozás mértéke az irányadó
56. Megbízó a kötbérigényét írásos fizetési felszólítással érvényesíti 8 nap fizetési határidő mellett. Amennyiben a kézhezvételtől számított 4 napon belül a Közreműködő iratokkal kétséget kizárólag alátámasztott kimentést nem tesz, akkor a Kbt. 135.§ (6) bek. feltételeinek teljesedése esetén a kötbér beszámítható.
57. Megbízó jogosult a közreműködővel szemben a kötbért meghaladó kárát is érvényesíteni.
58. Szerződő felek megállapodnak, hogy amennyiben a közreműködő a jelen szerződés alapján nyújtott egészségügyi szolgáltatás keretében a betegnek, illetve harmadik személynek kárt okoz, akkor az 1997. évi CLIV. törvény alapján a Ptk. szerződésen kívül okozott kárra vonatkozó szabályai szerint kell helytállnia azzal, hogy a beteg irányában mindig a Megbízó áll helyt. Közreműködő köteles érvényes szakmai felelősségbiztosítással rendelkezni.
59. Közreműködőt teljes kártérítési kötelezettség terheli minden olyan kár megtérítésére vonatkozólag, mely a nem szerződésszerű teljesítésből a Megbízóra, ill. harmadik személyre háramlik. Amennyiben 3. személy a Megbízóval szemben érvényesít igényt, Közreműködő köteles a Megbízót ez alól mentesíteni, ill. olyan helyzetbe hozni, hogy anyagi károsodás ne érje. Fenti kötelezettségek teljesítési határideje Közreműködő részéről az igény teljesítésére vonatkozó felhívás kézhezvételének napját követő 3 munkanap azzal, hogy a kárkamatfizetési szabályok a károsodás bekövetkezésétől alkalmazandóak.
60. Közreműködő köteles – Megbízó kezdeményezésére minden olyan perbe félként belépni, ahol a fenti okból a Megbízó ellen eljárás indul, amennyiben ezt jogszabály nem zárja. Egyebekben a Közreműködő köteles minden eljárásban Megbízó pernyertességét elősegíteni.
61. **A szerződés időtartama, megszűnése**
62. A jelen közreműködői szerződést a szerződő felek 60 hónapos Közreműködői teljesítési időszakra kötik azzal, hogy a szerződés a fenti időtartam letelte előtt is minden további jogcselekmény nélkül megszűnik, ha a keretösszeg kimerül. Felek megállapodnak abban, hogy Megbízó jogosult arra, hogy amennyiben a 60 hónapos időszak alatt a II.2.6. pontban meghatározott keretösszeg nem merül ki, úgy a szerződés közreműködői teljesítési időszakot egyoldalú jognyilatkozatával – legfeljebb a keretösszeg kimerüléséig – meghosszabbítsa. Ezen esetet a Felek, mint a Kbt. 141. § (4) bekezdés a) pont szerinti esetet értékelik. Felek rögzítik, hogy fenti alakító jog gyakorlása a Megbízó kizárólagos jogköre, melynek vitatásáról a Közreműködő jelen szerződés aláírásával véglegesen és visszavonhatatlanul lemond. Közreműködő véglegesen és visszavonhatatlanul lemond továbbá minden olyan igényéről jelen szerződés aláírásával, mely a keretösszeg ki nem merítéséből – legyen az bármilyen mértékű - ered.
63. Megbízó a szerződést felmondhatja ha:
* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* Közreműködő nem biztosítja a Kbt. 138. §-ban foglaltak betartását, vagy Közreműködő személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
1. A Megbízó jogosult és egyben köteles a jelen szerződést felmondani – 90 napos felmondási idővel – ha
* A Közreműködőben közvetetten vagy közvetlenül 25 %-ot meghaladó tulajdoni részesedét szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
* Közreműködő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
* Fentiek érdekében a Közreműködő tudomásul veszi és vállalja, hogy a jelen szerződés teljes időtartalma alatt tulajdonosi szerkezetét a Megbízó számára megismerhetővé teszi és a Kbt. 143. § (3) bekezdése szerinti ügyletekről a Megbízót haladéktalanul értesíti.
1. Bármely felet megilleti az azonnali hatályú (rendkívüli) felmondás joga, ha a másik fél súlyos szerződésszegést követett el és azt – amennyiben orvosolható – a szerződésszegő fél külön írásbeli felhívás ellenére sem orvosolta a felhívásban megjelölt, legfeljebb 15 napos, határidőn belül, és ennek okán a sérelmet szenvedett félnek már nem áll érdekében a szerződés fenntartása. Nem kell írásbeli megintést alkalmazni, ha a szerződésszegés nem orvosolható, vagy az a Közreműködő szakmai tevékenységével kapcsolatos.
2. A szerződés tárgyának jellegére tekintettel Felek megállapodnak abban is, hogy az azonnali hatályú felmondás esetén a szerződés a felmondás jogának gyakorlását követően azon a napon szűnik meg, amely napon a Megbízó más módon már gondoskodni tudott a szolgáltatás biztosításáról (új szerződés hatályba lépett), de legkésőbb a felmondás közlését követő 180 napon.
3. Azonnali hatályú felmondásra okot adó körülmény különösen:
	1. Közreműködő részéről:
		1. bármely fizetési kötelezettséggel Megbízó 60 napon túli késedelembe esik,
		2. a műszaki leírásban rögzített feltételeket nem biztosítja,
		3. Közreműködő tevékenységét jelentős mértékben akadályozza, vagy lehetetlenné teszi, különösen ha a bérlemény birtoklásának jogát zavarja, vagy lehetetlenné teszi
	2. Megbízó részéről:
		1. a szolgáltatást a szerződésben rögzített időponttól nem kezdi, meg és nem folytatja folyamatosan,
		2. a szolgáltatás ellátásához szükséges jogszabályi, ill. ahol megkötendő szerződés szigorúbb feltételeket tartalmaz az annak megfelelő feltételeket nem biztosítja,
		3. bármely szakhatóság, ill. bíróság a szakmai tevékenységével összefüggésben jogerősen hiányosságot állapít meg,
		4. tevékenységével kapcsolatban megbetegedést, tartós egészségiállapot-romlást, vagy halált idéz elő,
		5. szakmai tevékenységével kapcsolatban 1 naptári havi szinten legalább 5 darab negatív tartalmú bejelentés érkezik a Megbízóhoz,
		6. bármely esetben az ellátást hitelt érdemlően bizonyítható módon megtagadja,
		7. tájékoztatási, beszámolási kötelezettségének nem tesz eleget,
		8. ellene jogerősen felszámolás vagy egyéb a törlésére irányuló eljárás indul, vagy Megbízó végelszámolási kérelmet nyújt be,
		9. adószámát törlik,
		10. harmadik személynek tevékenységével vagy mulasztásával kárt okoz
		11. a Megbízó jó hírnevét tevékenységével vagy mulasztásával megsérti.
4. Felek rögzítik, hogy a szerződés bármely okból történő megszűnésének napján a Közreműködő köteles a Megbízó vagyonkezelésében lévő (vagy más jogcímen a betegellátáshoz használt) ingatlanait a Megbízó birtokába adni. Közreműködő jelen szerződés aláírásával hozzájárul ahhoz, hogy a Megbízó a fentiek nem teljesítése esetén a fentieket önhatalommal is birtokba vegye, továbbá lemond a Megbízóval szemben a fentiek nem szerződésszerű teljesítése esetén valamennyi birtokvédelmi jogáról.
5. Tekintettel arra, hogy a beszerzés tárgya központosított – országos, regionális – közbeszerzési eljárásba is bevonásra kerülhet, ezért Vevő a következő bontó feltételt köti ki. Megbízó szerződéses kötelezettséget kizárólag a Polgári Törvénykönyvről szóló 2013. évi V. törvény 6:116. § (2) bekezdése szerinti, arra vonatkozó bontó feltétellel vállal, hogy amennyiben a beszerzés tárgyára vonatkozóan a központosított közbeszerzési rendszerben vagy összevont közbeszerzési eljárás keretében keretmegállapodás vagy szerződés kerül megkötésre, a központosított vagy összevont közbeszerzés rendszerében kell a beszerzést megvalósítania. Ezen esetben Megbízót megilleti a rendes felmondás joga akkor is, ha azt egyébként jelen szerződés kizárja. Ezen esetben a felmondási idő 30 naptári nap. Felek rögzítik, hogy ezen megszűnési ok esetére a Közreműködő jelen szerződés aláírásával véglegesen és visszavonhatatlanul lemond valamennyi olyan igényéről a Megbízóval ill. harmadik személyekkel szemben, mely a fenti okból keletkezik.
6. **Záró rendelkezések**
7. A Közreműködő köteles a Megbízónak a teljesítés során minden olyan – akár a korábban megjelölt alvállalkozó helyett igénybe venni kívánt - alvállalkozó bevonását bejelenteni akit, vagy amelyet az ajánlatában nem nevezett meg. A bejelentéssel együtt a Közreműködőnek nyilatkoznia kell arról is, hogy az általa igénybe venni kívánt alvállalkozó nem áll a Kbt. szerinti kizáró okok hatálya alatt.
8. A Közreműködő tudomásul veszi, hogy nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62.§ (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel és amelyek a Közreműködő adóköteles jövedelmének csökkentésére alkalmasak.
9. A jelen szerződésből eredő jogvitákat szerződő felek megkísérlik békés úton rendezni. Amennyiben ez 30 napon belül nem vezet eredményre, úgy a szerződő felek hatáskörtől függően kikötik a Hódmezővásárhelyi Járásbíróság vagy a Szegedi Törvényszék kizárólagos illetékességét.
10. Szerződő Felek rögzítik, hogy jelen szerződés csak a Kbt. feltételeinek (141.§) teljesülése esetén, írásban módosítható. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
* felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
* felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben a Kbt. ezt nem egyebekben zárja ki.

1. Felek rögzítik, hogy semmis a szerződés módosítása, ha az arra irányul, hogy a Közreműködőt mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Megbízó átvállaljon a Közreműködőt terhelő többletmunkaköltségeket vagy indokolatlanul egyéb, a szerződés alapján a Közreműködőt terhelő kockázatokat. E körben kijelenti Közreműködő, hogy a kockázatokat felmérte és azt a jelen szerződésben foglalt ellenszolgáltatásban teljes körűen érvényesítette.
2. Felek a megkötendő szerződésben foglaltak maradéktalan megvalósítása érdekében szükség szerint folyamatosan együttműködnek. Ennek megfelelően időben tájékoztatják egymást, nem csupán a megkötendő megállapodásban foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.
3. Felek az egymás érdekkörébe tartozó és tudomásukra jutott üzleti ill. egészségügyi titkot kötelesek megtartani, és a titoktartási kötelezettséget kötelesek alkalmazottaikkal, foglalkoztatottaikkal és alvállalkozóikkal stb. is betartatni. Az üzleti titok megsértéséből eredően okozott károkért a felek egymással szemben felelősek.
4. Felek valamint az alkalmazásukban álló munkatársaik megkötendő szerződés hatálya alá tartozó feladatainak teljesítése során tudomásukra jutott, a Megbízót ill. ellátottat érintő minden adatot, tényt és bizalmas információt kötelesek megőrizni, függetlenül attól, hogy az szóban vagy írásos formában került a birtokukba.
5. Az írásban átadott bizalmas információk attól függetlenül üzleti titoknak minősülnek, hogy azokon a "Bizalmas", “Titkos” vagy ezekkel rokon értelmű feliratot a felek szerepeltetik-e. Felek tudomásul veszik, hogy az üzleti titok védelmében hatályban lévő jogszabályok előírásai megkötendő titoktartási rendelkezés mellett is kötelezőek számukra.
6. A titoktartási kötelezettség megsértése súlyos szerződésszegésnek minősül.
7. Felek kifejezetten rögzítik, hogy tudomásuk van arról, hogy Megbízó köteles a Közbeszerzési Hatóságnak bejelenteni, ha
* Közreműködő szerződéses kötelezettségét súlyosan megszegte és ez a szerződés felmondásához vagy elálláshoz, kártérítés követeléséhez vagy a szerződés alapján alkalmazható egyéb jogkövetkezmény érvényesítéséhez vezetett, valamint ha Közreműködő olyan magatartásával, amelyért felelős, részben vagy egészben a szerződés lehetetlenülését okozta. A bejelentésnek tartalmaznia kell a szerződésszegés leírását, az annak alapján alkalmazott jogkövetkezményt, valamint hogy a szerződő fél a szerződésszegést elismerte-e, vagy sor került-e arra vonatkozóan perindításra.
* közreműködő szerződéses kötelezettségének jogerős bírósági határozatban megállapított megszegése esetén a szerződésszegés tényét, leírását, lényeges jellemzőit, beleértve azt is, ha a szerződésszegés a szerződés felmondásához vagy a szerződéstől való elálláshoz, kártérítés követeléséhez vagy a szerződés alapján alkalmazható egyéb szankció érvényesítéséhez vezetett, valamint Közreműködő szerződő fél olyan magatartásával, amelyért felelős, (részben vagy egészben) a szerződés lehetetlenülését okozta.
1. Felek fenti körben megállapodnak abban, hogy Közreműködő nem jogosult a fenti adatok átadása miatt a Megbízóval szemben semmiféle igényt sem érvényesíteni abban az esetben sem, ha bármely átadott tény, vagy körülmény utóbb nem bizonyulna valósnak, kivéve ha ezzel a Megbízónak az adatok átadásának pillanatában tényszerűen tisztában kellett lennie (nem tartozik ide a hibás jogszabály-értelmezésből vagy téves tényállás-értelmezésből származó körülmény, kivéve ha az a Megbízónak felróhatóan következett be).
2. A felek kapcsolattartói:

|  |  |  |
| --- | --- | --- |
| Adatok | Megbízó | Közreműködő |
| név |  |  |
| levelezési cím |  |  |
| telefon |  |  |
| e-mail |  |  |
| fax |  |  |

1. A személyek adataiban történő változás esetén a felek kötelesek haladéktalanul értesíteni egymást azzal, hogy külön szerződésmódosításra nincs szükség.
2. A megkötendő szerződést érintő összes jognyilatkozatot a kijelölt kapcsolattartó kizárólag írásban – az átvétel helyét és idejét dokumentáló módon – teheti meg érvényesen, kivéve ha a szerződés másképp nem rendelkezik. Elektronikus levél ill. fax esetén az átvétel igazolását megfelelően alkalmazni kell (visszaigazolás kérése, ill. faxjelentés).
3. Amennyiben a szerződés egy adott jognyilatkozat megtételére határidőt nem tűz, akkor a jognyilatkozatot annak okának felmerüléséről (jognyilatkozatot tevő tudomására jutásától) számított 3 munkanapon belül kell megtenni, kivéve ha annak jellegéből rövidebb határidő nem derül ki.
4. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni, ha valamely kógens jogszabály akként rendelkezik, hogy valamely rendelkezése a szerződés része és azt szövegszerűen a szerződés nem tartalmazza (az adott rendelkezés a szerződés részét képezi).
5. A szerződő felek rögzítik, hogy a megrendelő költségvetési szerv, ellene adósságrendezési eljárás nincs folyamatban, míg a közreműködő, a területileg illetékes Törvényszék Cégbíróságánál nyilvántartásba vett gazdálkodó szervezet, ellene jogerős végzéssel elrendelt csőd-, felszámolási és saját maga által indított végelszámolási eljárás nincs folyamatban, így a felek jogügyletkötési képessége korlátozva nincsen.
6. Közreműködő nyilatkozik, hogy a nemzeti vagyonról szóló 2011. évi CXCVI. törvény rendelkezéseinek megfelelően átlátható szervezetnek minősül. Közreműködő kijelenti, hogy a jelen szerződéssel kapcsolatos valamennyi - a szerződésben, illetve más jogszabályban meghatározott - beszámolási, nyilvántartási, adatszolgáltatási kötelezettségének eleget tesz. Közreműködő vállalja, hogy a feladat ellátásához szükséges ingatlant, műszereket, eszközközöket és egyéb tárgyi feltételeket a fenti jogszabályhely 11. § (10) bekezdésének b.) pontjára tekintettel a jelen szerződésben foglalt előírásoknak, a tulajdonos illetve vagyonkezelő rendelkezésének és a jelen szerződésben meghatározott célnak megfelelően használja. Közreműködő kijelenti, hogy a jelen szerződés tárgyát képező feladat ellátásában, illetve ahhoz kapcsolódóan az ahhoz szükséges mértékű ingatlan, használatában - a közreműködővel közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt a fenti törvényhely 11. § (10) bekezdésének c.) pontjának megfelelően.
7. A közreműködéssel kapcsolatos, s jelen szerződésben nem szabályozott kérdésekben a Kbt, illetve a Kbt. által engedélyezett körben a Ptk, továbbá a mindenkor hatályos egészségügyi és társadalombiztosítási jogszabályok rendelkezései értelemszerűen irányadóak.
8. Jelen szerződés az aláírásának napján lép hatályba.

Jelen szerződést a felek elolvasták, mint akaratukkal megegyezőt az arra jogosult képviselőjük útján helybenhagyólag aláírták.

…………………………, 2017. …………… …

 ………………………… …………………………

 MEGBÍZÓ KÖZREMŰKÖDŐ

Pénzügyi szempontból ellenjegyzem:

…………………………, 2017. …………… …

 …………………………

Mellékletek:

* + - * 1. számú: Szolgáltatásnyújtásban személyesen közreműködők jegyzéke